CELEX: 32013L0002
Language: mt
Date: 2013-02-07 00:00:00
Title: Direttiva tal-Kummissjoni 2013/2/UE tas- 7 ta’ Frar 2013 li temenda l-Anness I għad-Direttiva 94/62/KE tal-Parlament Ewropew u tal-Kunsill dwar l-imballaġġ u l-iskart mill-imballaġġ  Test b’relevanza għaż-ŻEE

8.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 37/10
            
         DIRETTIVA TAL-KUMMISSJONI 2013/2/UE
   tas-7 ta’ Frar 2013
   li temenda l-Anness I għad-Direttiva 94/62/KE tal-Parlament Ewropew u tal-Kunsill dwar l-imballaġġ u l-iskart mill-imballaġġ
   (Test b’relevanza għaż-ŻEE)
   IL-KUMMISSJONI EWROPEA
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Direttiva tal-Parlament Ewropew u tal-Kunsill 94/62/KE tal-20 ta’ Diċembru 1994 dwar l-imballaġġ u l-iskart mill-imballaġġ (1), u b’mod partikolari l-Artikolu 3(1) tagħha,
   Billi:
   
               (1)
            
            
               L-Artikolu 3(1) tad-Direttiva 94/62/KE jiddefinixxi “l-imballaġġ” billi jiddeskrivi għadd ta’ kriterji. L-elementi elenkati fl-Anness I ta’ dik id-Direttiva huma eżempji illustrattivi tal-applikazzjoni ta’ dawn il-kriterji.
            
         
               (2)
            
            
               Għal raġunijiet ta’ ċertezza legali u armonizzazzjoni tal-interpretazzjoni tad-definizzjoni ta’ “imballaġġ”, huwa meħtieġ li tirrevedi u temenda l-lista ta’ eżempji illustrattivi sabiex tikkjarifika l-każijiet addizzjonali fejn il-linja ta’ demarkazzjoni bejn x’inhuwa imballaġġ u x’ma huwiex, għadha mhix ċara. Ir-reviżjoni ssegwi sejħiet mill-Istati Membri u mill-operaturi ekonomiċi sabiex issaħħaħ l-implimentazzjoni tad-Direttiva u toħloq opportunitajiet indaqs fis-suq intern.
            
         
               (3)
            
            
               Id-Direttiva 94/62/KE għalhekk għandha tiġi emendata kif xieraq.
            
         
               (4)
            
            
               Il-Kumitat stabbilit permezz tal-Artikolu 21 tad-Direttiva 94/62/KE ma tax opinjoni dwar [il-miżuri stabbiliti f’din id-Direttiva] u l-Kummissjoni għalhekk issottomettiet lill-Kunsill proposta dwar il-miżuri u bagħtitha lill-Parlament Ewropew. Il-Kunsill ma aġixxix fi żmien il-perjodu ta’ xahrejn ipprovdut permezz tal-Artikolu 5a tad-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (2) u għalhekk il-Kummissjoni ressqet il-proposta quddiem il-Parlament Ewropew mingħajr dewmien. Il-Parlament Ewropew ma opponiex il-miżura fi żmien erba’ xhur mit-tressiq imsemmi hawn fuq,
            
         ADOTTA DIN ID-DIRETTIVA:
   Artikolu 1
   L-Anness I tad-Direttiva 94/62/KE huwa sostitwit bit-test li jidher fl-Anness għal din id-Direttiva.
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa mhux aktar tard mit-30 ta’ Settembru 2013. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
   Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, is-7 ta’ Frar 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 365, 31.12.1994, p. 10.
   
      (2)  ĠU L 184, 17.7.1999, p. 23.
   
      ANNESS
      
         
            “ANNESS I
            
               EŻEMPJI ILLUSTRATTIVI GĦALL-KRITERJI MSEMMIJA FL-ARTIKOLU 3(1)
            
            
               Eżempji illustrattivi għall-kriterju (i)
            
            
               Imballaġġ
            
            
                         
                     
                     
                        Kaxxi tal-ħelu
                     
                  
                         
                     
                     
                        Tgeżwira tal-plastik madwar kaxxa ta’ CD
                     
                  
                         
                     
                     
                        Boroż tal-posta għall-katalgi u għar-rivisti (b’rivista ġo fihom).
                     
                  
                         
                     
                     
                        Forom tal-karta għal madwar il-kejkijiet li jinbiegħu bil-kejk magħhom
                     
                  
                         
                     
                     
                        Rollijiet, tubi u ċilindri li magħhom jiddawwar materjal flessibbli (pereżempju film tal-plastik, aluminju, karta), għajr rollijiet, tubi u ċilindri intenzjonati bħala parts tal-makkinarju tal-produzzjoni u mhux biex jintużaw għall-preżentazzjoni ta’ prodott bħala unità ta’ bejgħ
                     
                  
                         
                     
                     
                        Qsari maħsubin biex jintużaw biss għall-bejgħ u għat-trasportazzjoni tal-pjanti u mhux biex jibqgħu mal-pjanta tul ħajjitha
                     
                  
                         
                     
                     
                        Fliexken tal-ħġieġ għas-soluzzjonijiet tal-injezzjonijiet
                     
                  
                         
                     
                     
                        Mgħażel tas-CD (CD spindles) (li jinbiegħu bis-CDs, mhux maħsubin biex jintużaw għall-ħżin)
                     
                  
                         
                     
                     
                        Spallieri (li jinbiegħu bil-ħwejjeġ)
                     
                  
                         
                     
                     
                        Kaxxi tas-sulfarini
                     
                  
                         
                     
                     
                        Sistemi ta’ iżolament sterili (boroż, trejs u materjali meħtieġa għall-preservazzjoni tal-isterilità tal-prodott)
                     
                  
                         
                     
                     
                        Kapsuli tal-magni tax-xarbiet (pereżempju kafè, kawkaw, ħalib) li jitħallew vojta wara l-użu
                     
                  
                         
                     
                     
                        Ċilindri tal-azzar li jistgħu jerġgħu jimtlew użati għal tipi differenti ta’ gass, minbarra ċ-ċilindri għat-tifi tan-nar
                     
                  
               Mhux imballaġġ
            
            
                         
                     
                     
                        Qsari maħsuba biex jibqgħu mal-pjanta tul ħajjitha
                     
                  
                         
                     
                     
                        Kaxxi tal-għodda
                     
                  
                         
                     
                     
                        Boroż tat-tè
                     
                  
                         
                     
                     
                        Saffi tax-xema’ madwar il-ġobon
                     
                  
                         
                     
                     
                        Ġilda taz-zalzett
                     
                  
                         
                     
                     
                        Spallieri (li jinbiegħu separatament)
                     
                  
                         
                     
                     
                        Kapsuli tal-kafè tal-magni tax-xarbiet, boroż tal-fojl tal-kafè, u karta tal-filtru għall-imżiewed tal-kafè li tintrema’ flimkien mal-prodott tal-kafè użat
                     
                  
                         
                     
                     
                        Kartriġis għall-printers
                     
                  
                         
                     
                     
                        Kaxxi tas-CD, tad-DVD u tal-vidjo (li jinbiegħu b’CD, DVD jew vidjo ġo fihom)
                     
                  
                         
                     
                     
                        Mgħażel tas-CD (li jinbiegħu vojta, maħsubin biex jintużaw għall-ħżin)
                     
                  
                         
                     
                     
                        Boroż li jistgħu jinħallu għad-deterġenti
                     
                  
                         
                     
                     
                        Dwal għall-oqbra (kontenituri għax-xemgħat)
                     
                  
                         
                     
                     
                        Mitħna tal-id mekkanika għat-tħin (integrata f’reċipjent li jista’ jerġa’ jimtela, pereżempju mitħna tal-bżar li tista’ terġa’ timtela)
                     
                  
               Eżempji illustrattivi għall-kriterju (ii)
            
            
               Imballaġġ, jekk ikun imfassal u maħsub biex jimtela mal-bejgħ
            
            
                         
                     
                     
                        Boroż tal-ġarr tal-karti jew tal-plastik
                     
                  
                         
                     
                     
                        Platti u kikkri għar-rimi wara l-użu
                     
                  
                         
                     
                     
                        Cling film
                     
                  
                         
                     
                     
                        Boroż għas-sandwiċis
                     
                  
                         
                     
                     
                        Fojl tal-aluminju
                     
                  
                         
                     
                     
                        Fojl tal-plastik għall-ħwejjeġ imnaddfin fil-londri
                     
                  
               Mhux imballaġġ
            
            
                         
                     
                     
                        Oġġett li jħawwad
                     
                  
                         
                     
                     
                        Pożati għar-rimi wara l-użu
                     
                  
                         
                     
                     
                        Karta tat-tgeżwir (li tinbiegħ separatament)
                     
                  
                         
                     
                     
                        Forom tal-karta għas-sajran fil-forn (li jinbiegħu vojta)
                     
                  
                         
                     
                     
                        Forom tal karta għal madwar il-kejkijiet mingħajr il-kejk
                     
                  
               Eżempji illustrattivi għall-kriterju (iii)
            
            
               Imballaġġ
            
            Tikketti mdendla direttament ma’ prodott jew imwaħħla miegħu
            
               Parti mill-imballaġġ
            
            
                         
                     
                     
                        Pinzell tal-maskara li jifforma parti mis-sistema tal-għeluq tal-kontenitur
                     
                  
                         
                     
                     
                        Tikketti adesivi mwaħħla ma’ oġġett ieħor ta’ imballaġġ
                     
                  
                         
                     
                     
                        Stejpils
                     
                  
                         
                     
                     
                        Koperturi tal-plastik
                     
                  
                         
                     
                     
                        Apparat għall-kejl tad-doża li jifforma parti mis-sistema tal-għeluq tal-kontenituri tad-deterġenti.
                     
                  
                         
                     
                     
                        Mitħna tal-id mekkanika għat-tħin (integrata f’reċipjent li ma jistax jerġa’ jimtela, li jkun mimli bi prodott, pereżempju mitħna tal-bżar mimlija bil-bżar)
                     
                  
               Mhux imballaġġ
            
            Tikketti għall-identifikazzjoni permezz tal-frekwenza tar-radju (RFID)”